Novo šolsko leto - informacije
Spoštovani starši!
Organizacija pouka na treh začasnih lokacijah je zelo zahtevna, še posebej zaradi šolskih prevozov. V šoli se bomo po najboljših močeh trudili, da bo delo potekalo čim bolj varno in urejeno. Pri tem pričakujemo tudi vašo pomoč, strpnost in sodelovanje. Če se pojavi kakršna koli težava, nam jo čim prej sporočite, da jo bomo skupaj poskušali rešiti.
[bookmark: _GoBack]Pomembna novost: odsotnost učenca morate obvezno sporočiti razredniku in v tajništvo:
· po e-pošti: o-artice.nm@guest.arnes.si
· po telefonu: 07 45 21 060
· Katja Ivanović: 051 348 175
Zaradi pravočasne odjave prehrane morate odsotnost sporočiti najpozneje isti dan do 7.30 in navesti, koliko dni bo učenec odsoten. Če trajanje odsotnosti ni znano, nas o nadaljevanju ponovno obvestite. Če prehrana ne bo pravočasno odjavljena, se njen strošek na položnici ne bo odštel.
Če boste otroka zjutraj pripeljali v Artiče, vas prosimo, da ne ustavljate na cesti in ne parkirate pred Prosvetnim domom, saj bodo tam ustavljali šolski avtobusi, hkrati pa bo na tem območju veliko učencev. Zaradi njihove varnosti predlagamo, da otroka odložite na parkirišču pred šolo ali pod vrtcem. Od tam naj učenec po pločniku varno pride do Prosvetnega doma.
Hvala za razumevanje in sodelovanje. Vsem želimo prijeten in uspešen začetek šolskega leta!
Vesna Bogovič, ravnateljica

